Հավելված

Կապան համայնքի ավագանու

 11  փետրվարի 2025թ N 10 -Ա որոշման

**ՀԱՇՎԵՏՎՈՒԹՅՈՒՆ**

**ՀՀ Սյունիքի  մարզի Կապան համայնքի Կապան  քաղաքում**

**Իրականացված 2024 թվականի բնապահպանական ծրագրի մասին**

 «Ընկերությունների կողմից վճարվող բնապահպանական հարկի նպատակային օգտագործման մասին» Հայաստանի Հանրապետության օրենքով սահմանված ծրագրի (այսուհետ՝ Ծրագիր) անվանումը՝ **Կապան համայնքի** **Կապան քաղաքի Վաչագան գետի հունի մաքրում, բետոնե հարթակների, գետի հենապատերի վերականգնում և վերանորոգում (Վաչագան գետի 435 մ երկարության հունի մաքրման, ամրացման, դիմհարային կառուցվածքների և ձկնուղու հիմնական աշխատանքներ)։**

**Ա) ԾՐԱԳՐԻ ՀԱԿԻՐՃ ՆԿԱՐԱԳՐՈՒԹՅՈՒՆԸ**

**Ծրագրի իրավական հիմքերը** **՝**Կապան համայնքի ավագանու 2023 թվականի մայիսի 10-ի N 56-Ա որոշում և <<Հայաստանի Հանրապետության 2024 թվական իպետական բյուջեի մասին>> Հայաստանի Հանրապետության 2023 թվականի դեկտեմբերի 07-ի ՀՕ-386-Ն օրենք։

**1. Ծրագրի սկիզբը և ավարտը՝** շինարարական աշխատանքների սկիզբը՝ 04․04.2024թ, ավարտը՝ 04.04.2025թ:

**2. Ծրագրի նախագծային արժեքը** - 261368020 դրամ է։ Ավագանու որոշման և պետական բյուջեի օրենքի մեջ նշված է միայն բնապահպանական սուբվենցիայի գումարը` 161918930 ՀՀ դրամը, քանի որ այդ պահին նախագծանախահաշվային փաստաթղթերն առկա չէին, բնապահպանական սուբվենցիայի գումարով ծրագիրը հաստատվել է, միաժամանակ նշվել է, որ լրացուցիչ աշխատանքները կիրականացվեն համայնքի բյուջեի հաշվին։

**3. Համայնքի առկա խնդիրները և նախնական վիճակի նկարագրությունը՝** Կապանը Հայաստանի Հանրապետության լեռնահանքային արդյունաբերական կենտրոններից մեկն է: Պղնձի և բազմամետաղային հանքավայրի երկարամյա շահագործումը, շրջակա տարածքներում իրականացված և իրականացվող երկրաբանահետախուզական աշխատանքները, խոշոր պոչամբարների առկայությունը, հին հանքախորշերի փլուզման վտանգները, սողանքային ակտիվությունը, ժամանակին կատարված տարածքի անտառների անկանոն հատումները, քաղաքի միջով անցնող և խոշոր բեռնատարների երթևեկությամբ ծանրաբեռնված միջազգային ավտոմայրուղին քաղաքի բնության և բնակչության առողջության համար էկոլոգիական մեծ ռիսկեր են պարունակում:

Կապանի միջով հոսող Վաչագան գետը սկիզբ է առնում Խուստուփ լեռան հյուսիս-արևելյան լանջերից։ Վաչագան գետի երկարությունը 11 կմ է։

Գետը հոսում է քաղաքի կենտրոնով, և թվում է, թե հենց դրանով ապահովված կլինի քաղաքի յուրահատուկ գեղեցիկ տեսքը, սակայն գետը լցված աղբը, քարերն ու ավազը այլ տեսարան են ստեղծում։ Այսինքն, Կապան համայնքի շրջակա միջավայրի և բնակչության առողջության պահպանման 2024 թվականի ծրագրի բնապահպանական մասի խնդիրը Վաչագան գետի ներկայիս աղտոտված վիճակն է։ Ներկայիս վիճակը շտկելու նպատակով համայնքը նախատեսվում է մաքրել Վաչագան գետի հունը և բարեկարգել գետի ենթակառուցվածքները։

**4. Ծրագրի նպատակը՝** Նպաստել ջրային ռեսուրսների պահպանությանը՝ Վաչագան գետի հունի մաքրմամբ և ենթակառուցվածքների բարեկարգմամբ։

**Ծրագրով հաստատված ուղղակի արդյունքները՝**  մաքուր գետ, դրական ազդեցություն՝ գետի կենսաբազմազանության վրա, քաղաքի գեղեցիկ տեսք, բարեկարգված ենթակառուցվածքներ, նորոգված մայթ, նոր տնկված ծառեր, անվտանգ տեղաշարջի ապահովում, գետի հունի բարձրացման ռիսկի նվազեցում։

**Վերջնական ակնկալվող արդյունքները՝** մաքուր գետ, գեղեցիկ տեսք և անվտանգության ապահովում:

**5. Ծրագրի շահառուները՝**Ծրագրի շահառուներն են Կապան համայնքի բնակչությունը՝ 44529 մարդ և այցելուները՝ ոչ պաշտոնական տվյալներով տարեկան 10000 մարդ:

**6. Ծրագրի շրջանակում նախատեսված միջոցառումները և դրանց ընտրության հիմնավորումները՝** նախատեսվում է մաքրել գետը և բարեկարգել գետի ենթակառուցվածքները։ Նախատեսված աշխատանքների անհրաժեշտությունը պայմանավորված է գետի աղտոտված վիճակով և ոչ բարվոք վիճակում գտնվող ենթակառուցվածքներով։

**Բ) ԾՐԱԳՐԻ ԻՐԱԿԱՆԱՑՈՒՄԸ**

**1. Ծրագրի իրականացման փաստացի արժեքը** - 246 399 000 դրամ:

2024 թվականի դեկտեմբերի 31-ի դրությամբ իրականացվել են 161 928 556 ՀՀ դրամի աշխատանքներ։

**2. Ծրագրի փաստացի շահառուները՝**Ծրագրի ավարտից հետո շահառուներ են հանդիսանալու Կապան համայնքի բնակչությունը՝ 45001 մարդ և այցելուները՝ ոչ պաշտոնական տվյալներով տարեկան 10000 մարդ:

**3. Ծրագրի շրջանակում իրականացված միջոցառումները՝** գետի հունի մաքրում, 3-րդ և 4-րդ կարգի գրունտների մշակում էքսկավատորով՝ բարձելով ավտոինքնաթափ, 3-րդ կարգի և 4-րդ կարգի գրունտների մշակում ձեռքով, հանված գրունտի տեղափոխում մինչև 10 կմ, ձախակողմյա և աջակողմյա հենապատերի հիմքերի քայքայված հատվածների վերականգնում, գետի հունի ամրացում գլաքարե շարվածքով, հենապատերի իրականացում և այլն։ Կատարված աշխատանքների ծավալները չեն նշվել, քանի որ աշխատանքները դեռ չեն ավարտվել։

**4. Ծրագրի իրականացնողները և աջակցողները -**  պատվիրատու՝ Կապանի համայնքապետարան, ծրագիրն իրականացվում են Կապանի <<Նորոգշին>> ՍՊ ընկերության կողմից, տեխնիկական հսկողությունը՝ Գարգաս ՍՊԸ-ի կողմից, այլ շահագրգիռ կազմակերպություն՝ Կապանի կոմունալ ծառայություն ՀՈԱԿ։ Աշխատանքների վերահսկվել են Կապանի համայնքապետարանի աշխատակազմի կողմից։

**5. Ծրագրի փաստացի վերջնական արդյունքների նկարագրությունը՝**մաքուր գետ, բարեկարգված և անվտանգ ենթակառուցվածքներ, քաղաքի գեղեցիկ տեսք:

**6. Հաշվետվության հրապարակումը՝**11 փետրվար 2025թ:

***Աշխատակազմի քարտուղար՝ Ն․ Շահնազարյան***